હવે, સુપ્રીમ કોર્ટમાં ગત અઠવાડિયે ચાલેલી કાર્યવાહીનેે અક્ષરશઃ રજૂ કરવાનો પ્રયાસ કરીએ તો મુસ્લિમ પક્ષના વકીલ એઝાજ મકબુલે કહ્યું, ‘બધા દસ્તાવેજો મળી ગયા છે. એક પુસ્તક નથી સમાવવામાં આવ્યું. કોર્ટને આગ્રહ છે કે કોર્ટ આ મામલામાં ઘૂસ મારવા ઇચ્છુક લોકોને નિયંત્રિત કરે. જે પાર્ટી નથી તે હવે પક્ષકાર બનવા માગે છે. આ કારણે કોર્ટમાં એટલી ભીડ થઈ જાય છે કે વકીલો માટે પણ અંદર પ્રવેશવાનું મુશ્કેલ થઈ રહ્યું છે.’